armvectores/hy_wikipedia_2023 huggingface dataset:
Սարգիս Արսլանյան

Սարգիս Արսլանյան (փետրվարի 4, 1924(1924-02-04), Ֆրեզնո, Կալիֆոռնիա, ԱՄՆ - դեկտեմբերի 11, 2016(2016-12-11), Սենթ Ջորջ, Յուտա, ԱՄՆ), եղել է Ամերիկյան ֆուտբոլի մարզիչ։ 1965-1972 թվականներին եղել է Վեբերի պետական համալսարանի գլխավոր մարզիչ, իսկ 1973-1981 թվականներին՝ Կոլորադոյի պետական համալսարանի մարզիչ։


== Կենսագրություն ==
1955 թվականից ի վեր Արսլանյանը Դիքսիի պետական համալսարանում եղել է որպես ֆուտբոլային մարզիչ։ 1965 թվականին նա զբաղեցրել է նույն պաշտոնը Վեբերի պետական համալսարանում, որտեղ աշխատել է մինչև 1972 թվականը՝ դառնալով դպրոցի պատմության մեջ եղած ամենահաղթանակած մարզիչը։ Հաջորդ տարի նա դառնում է Կոլորադոյի պետական համալսարանի գլխավոր մարզիչ։ 1977 թվականին Կոլորադոյի նահանգի թիմը ամենահաջողակն էր համալսրանի պատմության մեջ՝ ունենալով վերջնական 9–2–1 հաշիվ և ձայներ հավաքելով Ասսոշեյթեդ պրես թոփ 25 քվեարկությունում։ Նա Կոլորադոյում մնաց մինչև 1981 թվականը։
Պրոֆեսիոնալ և համալսարանական մակարդակներում երկար ու հաջողակ ֆուտբոլային կարիերա ունենալուց հետո նա հաղթելու ավանդույթը փոխանցեց Յուտայի Սեյնթ Ջորջ քաղաքում գտնվող Փայն Վյու ավագ դպրոցին։ Շունտավորման վիրահատությունից հետո նա դուրս եկավ Փայն Վյու ավագ դպրոցից և սկսեց մարզել 8-րդ դասարանցիներին Փայն Վյու միջնակարգ դպրոցում։ 2007 թվականին Արսլանյանը Միացյալ նահանգների ամենատարեց գործուն ֆուտբոլային մարզիչն էր։ Ամերիկահայ Արսլանյանը մի անգամ եղել է Հայաստանում՝ իր հայրենիքում Ամերիկյան ֆուտբոլի լիգա հիմնելու համար։ Նա Երկրորդ համաշխարհային պատերազմի ժամանակ ծառայել է Միացյալ նահանգների բանակում։
Դեյվ Արսլանյանը Սարգիս Արսլանյանի որդին է, որը 1989-1997 թվականներին Վեբերի պետական համալսարանում աշխատել է որպես մարզիչ, իսկ եղբայրը՝ Փոլ Արսլանյանը եղել է նրա օգնականը։ 2013 թվականի սեպտեմբերի 14-ին Դիքսիի պետական համալսարանի «Հանսեն» մարզադաշտը վերանվանվեց «Սարգ Արսլանյան» մարզադաշտ։ Նա մահացել է 2016 թվականի դեկտեմբերի 11-ին՝ 92 տարեկանում։


== Ծանոթագրություններ ==
Մարջանյան (այլ կիրառումներ)

Մարջանյան, կարող է վերաբերել

Ալեքսանդր Մարջանյան, հայ խորհրդային ինժեներ-մեխանիկ (1904)։
Գեդեոն Մարջանյան, ԱՄՆ-ի պետական և զինվորական գործիչ, բանակի գեներալ (1907-1977)։
Հայկազ Մարջանյան,կուսակցական և պետական աշխատող (1900-1967)։
Հարություն Մարջանյան,հայ խորհրդային ինժեներ-հիդրոտեխնիկ (1912)։
Ավստրալիան Մանկական Եվրատեսիլ երգի մրցույթում

Ավստրալիան Մանկական Եվրատեսիլ երգի մրցույթին մասնակցության հայտ է ներկայացնում։ Մինչև այդ Ավստրալիան հեռարձակել է ողջ մրցույթները։
Երկիրը ներկայացրեց 14-ամյա Բելլա Փեյջը իր My Girls երգով և զբաղեցրեց 8-րդ տեղը։


== Մասնակցումներ ==
Միս

Անվան այլ կիրառումների համար տե՛ս՝ Միս (այլ կիրառումներ)

Միս, կենդանու սպանդից ստացված ելունք, որն օգտագործվում է որպես սնունդ։
Այն կենդանական ծագման լիարժեք սպիտակուցների աղբյուր է, որն անհրաժեշտ է մարդու օրգանիզմի հյուսվածքների կառուցման, նյութերի սինթեզի և փոխանակման համար։ Հանդիսանում է նաև ֆոսֆորի աղբյուր։ Մասնակցում է նյարդային հյուսվածքների, ճարպերի, B - խմբի վիտամինների, միկրոտարրերի ֆիզիոլոգիական ֆունկցիաներում։
Հայաստանում 2002 թ.-ի տվյալներով յուրաքանչյուր շնչի հաշվով սահմանված մսի սպառման տարեկան ֆիզիոլոգիական նորման 75կգ է, այդ թվում՝ տավարամսինը՝ 20.3, խոզի և թռչնի մսինը՝ 15-ական, ոչխարինը՝ 7.5, երշիկեղենինը և ապխտած ապրանքներինը՝ 13.5 և ենթամթերքներինը՝ 3.7 կգ։
Միսն օժտված է բարձր մարսելիությամբ, հեշտ է ենթարկվում խոհարարական մշակման։ Մսից կարելի է պատրաստել սննդի բազմազանություն ապահովող շատ ճաշատեսակներ։ Սակայն մսեղենի չափից ավելի օգտագործումը կարող է հիպերտոնիկ հիվանդությունների զարգացման նախապայման հանդիսանալ։ Մսի բիոգենային ամինները ուժեղացնում են արյունատար անոթների տոնուսը՝ բարձրացնելով երակային ճնշումը։ Մսի մեջ պարունակվող նուկլիեինաթթուները կարող են նպաստել մեծահասակ մարդկանց օրգանիզմում հոդատապ հիվանդության զարգացմանը, ուստի նպատակահարմար է այն փոխարինել կաթնեղենով և ձկնեղենով։
Սպանդի ենթարկված կենդանու տեսակից կախված՝ ստացվող միսը կարող է լինել տավարի, ոչխարի, խոզի, այծի, ձիու, ուղտի, եղնիկի, գոմեշի, ճագարի և այլն։


== Մսի քիմիական բաղադրությունը 110 գրամում ==


== Ծանոթագրություններ ==


== Արտաքին հղումներ ==
Ամերիկյան մսագիտության ասոցացիայի պաշտոնական կայքը
Միսը երեխայի սննդակարգում Archived 2013-08-18 at the Wayback Machine.
Կոնսակ

Կոնսակ (ֆր.՝ Consac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո համայնքի կազմի մեջ։ Հանդիսանում է Ժոնզակի շրջանը։
Համայնքի INSEE կոդ՝ 17116։


== Բնակչություն ==
Համայնքի բնակչությունը 2010 թվականին կազմում էր 238 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Կոնսակ (ֆր.)
Վիլիե լը Սեկ (Կալվադոսի գավառ)

Վիլիե լը Սեկ (ֆր.՝ Villiers-le-Sec), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 283 մարդ, բնակչության խտությունը` 104.43 մարդ/կմ²։ Բնակավայրը զբաղեցնում է 2.71 կմ² տարածք։
2017 թվականի հունվարից Կրելլի, Սեն Գաբրիել Բրեսի համայնքների հետ միասին հանդիսանում է Կրելլի սյուր Սել համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 19 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 191 աշխատունակ (15-64 տարեկան)  բնակիչ, որոնցից ակտիվ էին 143-ը, իսկ ոչ ակտիվները` 48։ Ակտիվության ցուցանիշը կազմում է 74,9 %։ 143 աշխատունակ մարդկանցից աշխատել է 125 անձ (68 տղամարդ և 57 կին)։ Գործազուրկ են եղել 18 անձ (8 տղամարդ և 10 կին)։ 48 անաշխատունակներից 18-ը եղել են աշակերտներ կամ ուսանողներ, 20-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պեգոմա

Պեգոմա (ֆր.՝ Pégomas), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Գրաս շրջանի Մանդելյո լա Նապուլ կանտոնում։ Մինչև 2015 թվականի մարտը կոմունան վարչականորեն ընդգրկված էր Հարավային Գրաս լուծարված կանտոնի կազմում (Գրաս շրջան)։
Կոմունայի տարածքը կազմում է 11.28 կմ², բնակչությունը՝ 6235 մարդ (2006) աճի միտումով, 2012 թվականին՝ 7285 մարդ, բնակչության խտությունը՝ 645.8 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 7047 մարդ, 2012 թվականին՝ 7285 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 4451 բնակիչներից 3566-ը եղել են տնտեսապես ակտիվ, 885-ը՝ ոչ ակտիվ (ակտիվության գործակիցը կազմել է 80.1 %, 1999 թվականին եղել է 73.9 %: Աշխատունակ տարիքի 3566 ակտիվ բնակիչներից աշխատում էին 3250-ը (1663 տղամարդ և 1587 կին), 316 հաշվառված էին որպես գործազուրկ (157 տղամարդ և 159 կին)։ Աշխատունակ տարիքի 885 ոչ ակտիվ բնակիչներից 299-ը եղել են աշակերտներ կամ ուսանողներ, 298-ը՝ թոշակառուներ, իսկ 288-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 2875 հարկատու տնային տնտեսություններ, որտեղ ապրում էր 6961 մարդ։ Մեկ հարկատուին բաժին ընկնող շահույթը կազմել է 21201 եվրո։


== Ծանոթագրություններ ==


== Արտաքին հղումներ ==
Պեգոմա կոմունայի քաղաքապետարանի պաշտոնական կայք(ֆր.)
Սան Զենոնե ալ Լամբրո

Սան Զենոնե ալ Լամբրո (իտալերեն՝ San Zenone al Lambro), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 3442 մարդ է։ Բնակչության խտությունը՝ 492 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 20070, հեռախոսային կոդ՝ 02։
Քաղաքի հովանավորն է հանդիսանում սուրբ Զենոնեն։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Più che puoi

«Più che puoi» (իտալերեն՝ «Այնքան, ինչքան կարող ես»), իտալացի երգիչ Էրոս Ռամազոտիի և ամերիկացի փոփ կատարող Շերի սինգլ։ Երգը թողարկել է BMG International ընկերությունը 2001 թվականի հուլիսի 3-ին։
Դա Ռամազոտիի «Stilelibero» ութերորդ ալբոմի երրորդ սինգլն է։ Դա Ռամազոտիի ամենահայտնի և գեղեցիկ երգերից մեկն է։


== Նկարագրություն ==
Երգը կատարվում է երկու լեզուներով՝ Ռամազոտին երգում է իտալերեն, իսկ Շերը՝ անգլերեն։ Նույն 2001 թվականին նկարահանվել և թողարկվել է այդ երգի տեսահոլովակը։ Տեսահոլովակում ցուցադրվում է բոբիկ Ռամազոտին, ով նստած դատարկ սենյակում կիթառ էր նվագում և երգում, և Շերը, ով երգում էր ձայնագրման ստուդիայում։
2007 թվականին երգը ներառվել է Էրոս Ռամազոտիի «e²» կրկնակի ալբոմը, որը կազմված էր կատարողի լավագույն կոմպոզիցիաներից։ Երգի վրա մի քանի ռեմիքս է թողարկվել։


== Ձևաչափեր և թրեք-լիստեր ==


=== European CD Maxi-Single ===
CD 1 UK (74321 85214 2)
«Più Che Puoi»;
«Più Che Puoi» (Eros Radio Mix)
«Più Che Puoi» (Hot Radio)
«Lei Peró» (Կենդանի)
«Amica Donna Mia»


=== CD remix ===
CD 2 UK & Italy 2 x 12" Vinyl (TIME 247)
A1. «Più Che Puoi» (Eros Radio ռեմիքս)
A2. «Più Che Puoi» (Tee’s Club ռեմիքս)
B1. «Più Che Puoi» (Tee’s Club II ռեմիքս)
B2. «Più Che Puoi» (TNT Instrumental)


== Պաշտոնական տարբերակներ ==
Գլխավոր տարբերակ (4:13)
Eros Radio Միքս (4:15)
Hot Radio (4:17)
Tee's Club Ռեմիքս (6:35)
Tee's Club II Ռեմիքս (6:35)
TNT Instrumental (4:11)


== Հիթ-շքերթներ ==


== Ծանոթագրություններ ==


== Արտաքին հղումներ ==
«Più che puoi» YouTube-ում;
Էրոս Ռամազոտիի պաշտոնական կայք (իտալ.) (անգլ.).
(6100) Կունիտոմոիկանասաի

(6100) Կունիտոմոիկանասաի (անգլ.՝ Kunitomoikkansai), աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 9-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,32947 ա. մ., առավելագույնը մոտենում է 2,0166 ա. մ. հեռավորության վրա և հեռանում 2,6424 ա. մ.։ Արեգակի շուրջ մեկ ամբողջական պտույտ է կատարում 1298,63 երկրային օրվա ընթացքում, իր ուղեծրով շարժվելով միջինում 0,277216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6100) Կունիտոմոիկանասաի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վենտենակ ան Միներվուա

Վենտենակ ան Միներվուա (ֆր.՝ Ventenac-en-Minervois), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 512 մարդ, բնակչության խտությունը` 82.58 մարդ/կմ²։ Բնակավայրը զբաղեցնում է 6.20 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 95 կմ հարավ-արևմուտք, Կարկասոն քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 312 աշխատունակ (15-64 տարեկան)  բնակիչ, որոնցից ակտիվ էին 207-ը, իսկ ոչ ակտիվները` 105։ Ակտիվության ցուցանիշը կազմում է 66,3 %։ 207 աշխատունակ մարդկանցից աշխատել է 178 անձ (102 տղամարդ և 76 կին)։ Գործազուրկ են եղել 29 անձ (11 տղամարդ և 18 կին)։ 105 անաշխատունակներից 19-ը եղել են աշակերտներ կամ ուսանողներ, 58-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (208701-208800)

Աստերոիդների ցանկ (208601-208700)  • Աստերոիդների ցանկ  • Աստերոիդների ցանկ (208801-208900)
 Աստերոիդների ցանկ (208601-208700)  • Աստերոիդների ցանկ  • Աստերոիդների ցանկ (208801-208900)
Եփրատ (այլ կիրառումներ)

Եփրատ, կարող է վերաբերել՝

Եփրատ - Առաջավոր Ասիայի ամենաերկար գետը
Եփրատ - քաղաքական, գրական և գիտական թերթ
Եփրատ - գրական, գիտական և քաղաքական կիսամսյա հանդես
Միչուրինսկ (գյուղ, Շարանսկի շրջան)

Միչուրինսկ (ռուս.՝ Мичуринск, բաշկիրերեն՝ Мичуринск), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 374 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոմ (անուն)

Անվան այլ կիրառումների համար տե՛ս՝ Թոմ (այլ կիրառումներ)Թոմ (անգլերեն` Tom)` հունական ծագումով Թոմաս անվան կարճ ձևն է։ 


== Կրողները ==
Թոմ Հենքս (Թոմաս Ջեֆրի Հենքս, Tom Hanks, *1956 թ.)` ամերիկացի կինոդերասան, նաև` փրոդյուսեր
Թոմ Հարդի (Edward Thomas Hardy, *1977 թ.Լոնդոն)` անգլիացի դերասան
Թոմ Հիդելսթոն (Thomas William Hiddleston, *1981 թ.)` բրիտանացի դերասան
Թոմ Յորք (Thomas Edward Yorke, *1968 թ.)` անգլիացի րոք երաժիշտ
Թոմ Սելլեք (Tom Selleck, *1945 թ.)` սլովակյան և շոտլանդական ծագումով ամերիկացի դերասան
Թոմ Քրուզ (Thomas Cruise Mapother IV, *1962 թ.Նյու Յորք)` ամերիկացի դերասան
Թոմ Քլևերլի (Thomas William Cleverley, *1989 թ.)` անգլիացի ֆուտբոլիստ
Թոմ Ֆելթոն (Thomas Andrew "Tom" Felton, *1987 թ.)՝ բրիտանացի դերասան և երգիչ


== Տե'ս նաև` ==
Թոմ Սոյերի արկածները


== Ծանոթագրություններ ==
Եղեգնաձորի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Եղեգնաձոր քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 21 հուշարձան (14 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Զարուբինո (գյուղ, Լյուբիտինսկի շրջան)

Անվան այլ կիրառումների համար տե՛ս՝ ԶարուբինոԶարուբինո (ռուս.՝ Зарубино), գյուղ Ռուսաստանի, Նովգորոդի մարզի Լյուբիտինսկի շրջանի կազմում։
Բնակչությունը 2008 թվականին գրանցված տվյալներով կազմում էր 1551 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերջիո Անդրեոլի

Սերջիո Անդրեոլի (իտալերեն՝ Sergio Andreoli, մայիսի 3, 1922(1922-05-03), Կապրանիկա, Վիտերբո, Լացիո, Իտալիա - մայիսի 18, 2002(2002-05-18), Վիտերբո, Լացիո, Իտալիա), իտալացի նախկին ֆուտբոլիստ և մարզիչ, ով հանդես է եկել իտալական մի շարք ակումբներում։ 1948–1950 թվականներին եղել է Ռոմայի ավագը։


== Կարիերա ==
1941 թվականին Պերուջայից տեղափոխվելով Ռոմա, Անդրեոլին ակումբի հետ դարձավ Իտալիայի չեմպիոն։ 1943 թվականին ընդգրկվել է Իտալիայի երիտասարդական հավաքականի հայտացուցակում, սակայն այդպես էլ չմասնակցեց ոչ մի հանդիպման։ Սերջիոն կարիերան ավարտեց Կինոտո Ների և Ռոմուլեա ակումբներում։


== Նվաճումներ ==
Իտալիայի չեմպիոն՝  

Ռոմա՝ 1941/42


== Ծանոթագրություններ ==
Շակուտովշչինա

Շակուտովշչինա (ուկրաիներեն՝ Шакутівщина), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Շակուտովշչինա գյուղում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոր ալիք 2013

Նոր Ալիք 2013 (ռուս.՝ Новая волна 2013), 12-րդ մրցույթը Նոր Ալիքի պատմության մեջ, որը տեղի է ունեցել Յուրմալայի (Լատվիա) Ձինտարի համերգասրահ-ում, հուլիսի 23-ից 28-ին։


== Մասնակիցներ ==


=== 1-ին մրցութային օր՝ Համաշխարհային հիթեր ===


=== 2-րդ մրցութային օր՝ զուգերգեր ===


=== 3-րդ մրցութային օր՝ երգի պրեմիերա ===


== Արտաքին հղումներ ==
Մրցույթի պաշտոնական կայքը
Ութ միլիարդի օր

Ութ միլիարդի օր, ՄԱԿ-ի ազգաբնակչության հիմնադրամի (ՄԱԲՀ) կողմից նշանակված օր, երբ աշխարհի բնակչությունը հասնելու է ութ միլիարդ մարդու։ Նշվում է 2022 թվականի նոյեմբերի 15-ին ժամը 8:00-ին (UTC)։ Այն հաջորդում է Յոթ միլիարդի օրվան, որը նշվել է 2011 թվականի հոկտեմբերի 31-ին, և վեց միլիարդի օրվան, որը նշվել է 1999 թվականի հոկտեմբերի 12-ին։
ՄԱԿ-ի գլխավոր քարտուղար Անտոնիու Գուտերեշը նկարագրեց այս կարևոր իրադարձությունը որպես «տոնելու մեր բազմազանությունը, ճանաչելու մեր ընդհանուր մարդասիրությունը և հիանալու առողջության առաջընթացով»՝ միաժամանակ հաշվի առնելով «մեր ընդհանուր պատասխանատվությունը՝ հոգ տանելու մեր մոլորակի և ... միմյանց մասին»։
2022 թվականը ընտրվել է ՄԱԿ-ի Տնտեսական և սոցիալական հարցերի դեպարտամենտի (UNDESA) տվյալների կանխատեսումների հիման վրա։


== Նախապատմություն ==
Աշխարհի բնակչության թիվը 2022 թվականին ութ միլիարդի հասնելը՝ 1987 թվականի հինգ, 1999 թվականին՝ վեց և 2011 թվականին՝ յոթ միլիարդի հետ համեմատաբար,, արտացոլում է դրական զարգացումները այնպիսի ոլորտներում, ինչպիսիք են համաշխարհային առողջությունը և աղքատության վերացումը։ Համաշխարհային մանկական և մայրական մահացության մակարդակի զգալի նվազումը, հատկապես 21-րդ դարում, հանգեցրել է համաշխարհային կյանքի տևողության, հետևաբար՝ ընդհանուր բնակչության կտրուկ աճի։
«Սա հաջողության պատմություն է», - ասել է ՄԱԿ-ի Բնակչության հիմնադրամի գործադիր տնօրեն դոկտոր Նատալյա Կանեմը 2022 թվականի Ազգաբնակչության համաշխարհային օրը՝ հուլիսի 11-ին։ «Մեր աշխարհը, չնայած իր մարտահրավերներին, այն աշխարհն է, որտեղ մարդկանց մեծ մասը կրթված են ապրում են ավելի առողջ կյանքով, քան պատմության որևէ նախորդ փուլում։»


== Ազգաբնակչության աճի հեռանկարներ ==
Համաշխարհային մարտահրավերների ֆոնին, ինչպիսիք են կլիմայի փոփոխությունը և COVID-19 համաճարակը, մի քանի դիտորդներ, այդ թվում՝ Դեյվիդ Աթենբորոն, մտահոգություն են հայտնել մոլորակի և նրա բնակիչների ապագայի վերաբերյալ, քանի որ բնակչության թիվը աճում էՊատմության ընթացքում գերբնակեցման հետ կապված մտավախություններին անդրադարձել է 18-րդ դարի տնտեսագետ Թոմաս Մալթուսի աշխատանքը, ով կանխատեսում էր, որ մարդկության աճը կգերազանցի իրեն ռեսուրսներով պահպանելու կարողությունըՈրոշ փորձագետներ նշում են պտղաբերության անկումը որպես ժողովրդագրական աղետի պոտենցիալ ավետաբեր։ Այնուամենայնիվ, ժողովրդագրության փորձագետները վիճարկել են այս տեսությունները՝ ընդգծելով երկրների բնակչության միտումների բազմազանությունը և դատաստանի օրվա որևէ սցենարի անհավանականությունը։
2022 թվականի հուլիսի 11-ին ՄԱԿ-ի Բնակչության հիմնադրամի տնտեսագիտության և ժողովրդագրության ավագ խորհրդական Մայքլ Հերմանը գրել է՝ [«Բնակչության աճը ներկայումս կենտրոնացած է աշխարհի ամենաաղքատ երկրներում, մինչդեռ ամենահարուստ երկրներից մի քանիսը սկսում են բնակչության թվաքանակի անկում տեսնել»։
Ընդհանուր առմամբ, ՄԱԿ-ի Տնտեսական և սոցիալական հարցերի դեպարտամենտը կանխատեսում է, որ գլոբալ բնակչությունը կշարունակի աճել՝ 2080-ականների ընթացքում պոտենցիալ հասնելով մոտ 10,4 միլիարդ մարդու և այդպես կմնա մինչև 2100 թվականը։


== Տես նաև ==
Յոթ միլիարդի օր


== Ծանոթագրություններ՝․ ==
Վոլինցևո (գյուղ, Պուտիվիլի շրջան)

Վոլինցևո (ուկրաիներեն՝ Волинцеве), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Վոլինցևո գյուղում բնակվում էր 308 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փելիքս II (հակապապ)

Փելիքս II (լատ.՝  Felix Secundus, 4-րդ դար, Հռոմ - նոյեմբերի 22, 365(0365-11-22), Ceri, Չերվետերե, Հռոմ, Լացիո, Իտալիա), Հռոմի սարկավագ, որ պապ է դարձել 355 թվականին, այն բանից հետո, երբ Կոստանդիոս II կայսրն աքսորեց գործող՝ Լիբերիոս պապին։


== Կենսագրություն ==
357 թվականի մայիսին այն հռոմեացիները, որոնք հավատարիմ էին մնացել Լիբերոս պապին, պահանջում են, որ Կոստանդինոս II կայսրը Հռոմ այցելելիս ետ կանչի Լիբերոս պապին։ Կայսրը պլանավորում է, որ Փելիքսը և Լիբերոսը միասին կառավարեն, բայց երբ Լիբերոսը վերադառնում է, Փելիքսը ստիպված հեռանում է դեպի Պորտո։ Վերջինս այնտեղ իրականացնում է Հռոմում հաստատվելու անհաջող մի փորձ և 365 թվականի նոյեմբերի 22-ին մահանում է։
Փելիքս հակապապին ավելի ուշ շփոթում են հռոմեացի նահատակ Փելիքսի հետ, և արդյունքում նա ներառվում է Հռոմի պապերի ցանկում որպես Փելիքս II, և հաջորդիվ միևնույն անվամբ (Փելիքս III (II) և Փելիքս IV (III)) պապերին տրվել են սխալ թվեր, ինչպես և Փելիքս V հակապապին։
«Catholic Encyclopedia»-ն (1909) այս խառնաշփոթն անվանում է «իրական փաստերի աղավաղում» և մեկնաբանում, որ դա առաջացել է «Liber Pontificalis» տեղեկագրքի պատճառով։ Վերջինում ասվում է, որ այս Փելիքսը կառուցել է եկեղեցի Վիա Ավրելիայի վրա, որտեղ ավելի վաղ ամփոփվել է հռոմեացի նահատակի մարմինը։ Այնուամենայնիվ ավելի վաղ աղբյուրներում նշվում է, որ Փելիքս նահատակի մասին ոչինչ հայտնի չէ, բացի նրա անունից, նրանից, որ նա եղել է նահատակ և որ նա թաղված է Վիա Պորտուենսիսի գերեզմանաթմբում, որը կրում է նրա անունը։
Հռոմեացի նահատակ Փելիքսի հիշատակության օրը հուլիսի 29-ին է։ Փելիքս հակապապը, ինչպես վերևում նշվեց, մահացել է նոյեմբերի 22-ին, և նրա մահը չի համարվել նահատակություն։


== Ծանոթագրություններ ==


== Տես նաև ==
Հռոմի պապերի ու հակապապերի ցանկ


== Արտաքին հղումներ ==
The Papal Schism between Liberius and Felix (a primary source)
Catholic Encyclopedia: Felix II
Encyclopædia Britannica: Felix (II)
1911 Encyclopædia Britannica: Felix II
Վերջին վկաները

«Վերջին վկաները», բելառուս գրող, 2015 թվականի գրականության Նոբելյան մրցանակի դափնեկիր Սվետլանա Ալեքսիևիչի գեղարվեստական և վավերագրական գիրքը։ Գիրքն առաջին անգամ հրատարակվել է 1985 թվականին՝ «Ոչ մանկական պատմվածքների գիրք» ենթավերնագրով (իսկ ավելի ուշ հրատարակություններում՝ «Սոլո՝ մանկական ձայնի համար» ենթավերնագրով), կազմվել է Հայրենական մեծ պատերազմը վերապրած մարդկանց հիշողություններից՝ շարունակելով «Պատերազմը կնոջ դեմք չունի» գրքով սկսված թեման։ Կազմում է «Ուտոպիայի ձայներ» գեղարվեստական-վավերագրական շարքի երկրորդ մասը։


=== Ստեղծագործություններ ըստ գրքի ===
Գրքի հիման վրա նկարահանվել է  «Պատերազմի երեխաները։ Վերջին վկաները» վավերագրական ֆիլմը, որի ռեժիսորն է Ալեքսեյ Կիտայցևը, իսկ սցենարը գրել է Լյուդմիլա Ռոմանենկոն։ Ֆիլմի ստեղծմանը մասնակցել է նաև Սվետլանա Ալեքսիևիչը (Ստուդիա ՄԲ Գրուպ, Մոսկվա, 2009, 45 րոպե)։ Ֆիլմն արժանացել է «Մարդը և պատերազմը» վավերագրական կինոյի բաց մրցույթի հատուկ մրցանակի (Եկատերինբուրգ, 2011)։
Կոմպոզիտոր Վլադիմիր Մագդալիցը գրել է «Վերջին վկաները» սիմֆոնիա-ռեքվիեմ՝ ստեղծագործություն ասմունքողի, բասի, դաշնամուրի, երգեհոնի, խառը ու մանկական երգչախմբերի և սիմֆոնիկ նվագախմբի համար։


== Ծանոթագրություններ ==


== Արտաքին հղումներ ==
«Последние свидетели (сто недетских рассказов)» (1978—2004) — полный текст книги на персональном сайте Светланы Алексиевич
Сергей Ушакин. Осколки военной памяти: «Все, что осталось от такого ужаса?» : Рец. на кн.: Алексиевич С. Последние свидетели: соло для детского голоса. М., 2007 // Новое литературное обозрение. — 2008. — № 93.
Հայրապետ Աբդին օղլի

Հայրապետ Աբդին օղլի (18-րդ դար), հայ աշուղ։
Ծնվել է Նոր Ջուղայում։ Ապրել է մոտավորապես 1760-1800-ական թվականներին։
Նրանից մեզ հասել են մի քանի երգեր («Ղարիբի երգ», «Մեղքս բազմացել ա», «Բարի ու չար», « Մարդ կա աղիք, մարդ կա թաղիք» և այլն)։


== Ծանոթագրություններ ==
Ուտսիրա

Ուտսիրա (նորվ.՝ Utsira), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Ուտսիրա քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 6.33 կմ² տարածք։


== Ուտսիրաի զինանշանը ==
Ուտսիրա կոմունայի զինանշանը իրենից ներկայացնում է կապույտ և սպիտակ գույնով ներկված վահան, ներքևի մասը սուր, որի վրա գույները այնպես են դասավորված, որ նմանվում են փարոսի արձակած լույսի շողերի։


== Բնակչություն ==
Համաձայն 2016 թվականի մարդահամարի տվյալների՝ Ուտսիրա կոմունայում բնակվում է 200 մարդ։ Վերջին 60 տարում բնակչության թվաքանակը նվազել է գրեթե 2 անգամ։


== Տնտեսություն ==
Ուտսիրան, լինելով կղզի, տնտեսական ուղվածությունը վերցրել է դեպի ձկնաարդյունաբերությունը։ Ուտսիրայում է գտնվում Նորվեգիայի կարևորագույն փարոսներից մեկը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2009-06-20 at the Wayback Machine. (նորվեգերեն)
Սենկովո-Լուգ

Սենկովո-Լուգ (ռուս.՝ Сеньково-Луг), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուռը դեմքին (ֆենոմեն)

«Դուռը դեմքին» («եթե ոչ դռնով, ապա պատուհանով», «մերժում, ապա նահանջ», «ինչպես բացել դուռը, որը շրխկացրել են քո դեմքին») (անգլ.՝ door-in-the-face; DITF), սոցիալ-հոգեբանական ֆենոմեն, որը ենթադրում է, որ մարդիկ հակված են զիջումների գնալ և համաձայնվել ոչ այնքան գրավիչ առաջարկին այն դեպքում, եթե անմիջապես դրանից առաջ մերժել են ավելի դժվար որևէ խնդրանք կամ առաջարկ։ Այս ֆենոմենն ընկած է համանուն մանիպուլյացիայի հիմքում։ Առաջին անգամ ներկայացվել է 1975 թվականին ամերիկյան հոգեբան Ռոբերտ Չալդինիի և համահեղինակների կողմից։ Անվանումն ստացել է «Ոտքը շեմին» ֆենոմենի համանմանությամբ և համարվում է դրա հակադրությունը։


== Նախապատմություն ==
Համաձայն Չալդինիի պատմածի՝ մի անգամ փողոցում իրեն մոտեցավ մի տղա և առաջարկեց 5 դոլարով գնել բոյսկաուտների ամենամյա ներկայացման տոմս։ Չալդինին քաղաքավարի կերպով մերժեց առաջարկը։ Այդ ժամանակ տղան առաջակեց ընդամենը 1 դոլարով գնել շոկոլադի սալիկներ։ Մի քանի սալիկ գնելուց հետո Չալդինին գիտակցեց, որ իրեն մանիպուլյացիայի ենթարկեցին, քանի որ․

ինքը չի սիրում շոկոլադ,
սիրում է դոլարներ,
մնաց իր համար ոչ պիտանի երկու շոկոլադի սալիկի հետ,
տղան հեռացավ իր երկու դոլարով։Չալդինին գնաց իր գործընկերների հետ հանդիպման և քննարկեց տեղի ունեցածը։ Խորհրդակցության արդյունքում մշակվեցին մի շարք գիտափորձեր, որոնք հետագայում դարձան դասական։


== Դասական գիտափորձեր ==
Չալդինիի և գործընկերների դասական գիտափորձերի արդյունքում առաջին անգամ ցուցադրվեց մանիպուլյացիայի այս մեթոդի արդյունավետությունը։ Հետազոտվողները Արիզոնայի համալսարանի կամպուսում միայնակ զբոսնող, երկու սեռերին պատկանող պատահական անցորդներ էին (72 հոգի)։ Որպես հետազոտող՝ հանդես եկան երեք ուսանող՝ երկու տղամարդ, մեկ կին, որոնցից յուրաքանչյուրը շփվում էր միայն իր սեռի անցորդների հետ։ Հետազոտողները, ներկայանալով որպես «Կոմսության երիտասարդական խորհրդատվական ծրագրի» («County Youth Counseling Program») ներկայացուցիչներ, անցորդներին դիմում էին տարբեր խնդրանքներով։
Սկզբում յուրաքանչյուր անցորդի առաջարկում էին երկու տարվա ընթացքում կամավոր հիմունքներով խորհրդատվություն անցկացնել անչափահաս հանցագործների հետ (մեծ հարցում)։ Մերժում ստանալուց հետո առաջարկում էին ղեկավարել անչափահաս հանցագործների էքսկուրսիան դեպի կենդանաբանական այգի (փոքր հարցում), որին համաձայնում էր հետազոտվողների 50%-ը։
Երկրորդ գիտափորձի ժամանակ տևական խորհրդատվության հավանականությունը միայն թեթևակի էր նշվում, և հետազոտվողներին անմիջականորեն խնդրում էին երեխաներին ուղեկցել դեպի կենդանաբանական այգի։ Առաջարկն ընդունում էր հետազոտվողների 25%-ը։
Երրորդ գիտափորձում հետազոտվողներին միանգամից խնդրում էին իրականացնել ոչ այնքան դժվար խնդրանքը, որին համաձայնում էր հարցվածների միայն 16,7%-ը։
Գիտափորձը ցույց է տալիս, որ այս մեթոդի կիրառման դեպքում հետազոտվողների կողմից առաջարկն ընդունելու հավանականությունը մեծանում է շուրջ երեք անգամ՝ 16,7-ից դառնալով 50%։


== Ծանոթագրություններ ==


== Տես նաև ==
Ոտքը շեմին (ֆենոմեն)
Մեր ձայնը

Մեր ձայնը (շաբաթաթերթ), քաղաքական, հասարակական և գրական շաբաթաթերթ, ապա՝ եռօրյա։ Լույս է տեսել 1907—1909 թվականներին, Նոր Նախիջևանում։ Խմբագիր-հրատարակիչ՝ Հ․ Մաչխասյան։ Հանդես է եկել հայ ազգայնական կուսակցությունների, մասնավորապես դաշնակցության դեմ։ Լուսաբանել է Հյուսիսային Կովկասի, Ղրիմի,Նոր Նախիջևանի և Միջին Ասիայի հայերի կյանքը։ Կարևոր տեղ է հատկացրել հայկական դպրոցներին, գրականության ու թատրոնի հարցերին։ Տպագրել է գրախոսականներ, ակնարկներ, ֆելիետոններ, գեղարվեստական գործեր։ Կազմակերպել է նյութական օգնություն հայ մտավորականներին։
Կռիիլևելյա

Կռիիլևելյա (էստ․՝ Kriilevälja), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 73 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պյոտր Սվիդլեր

Պյոտր Վենիամինովիչ Սվիդլեր (ռուս.՝ Пётр Вениами́нович Сви́длер, հունիսի 17, 1976(1976-06-17), Լենինգրադ, ՌԽՖՍՀ, ԽՍՀՄ), ռուս շախմատիստ, գրոսմայստեր (1994): Ռուսաստանի սպորտի վաստակավոր վարպետ, Աշխարհի գավաթակիր (2011), համաշխարհային օլիմպիադաների հնգակի չեմպիոն (1994, 1996, 1998, 2000, 2002): Ռուսաստանի հավաքականի կազմում աշխարհի թիմային առաջնությունների կրկնակի չեմպիոն (1997, 2005), Եվրոպայի թիմային առաջնությունների կրկնակի չեմպիոն (2003, 2007)։ Ութ անգամ դարձել է Ռուսաստանի չեմպիոն (1994, 1995, 1997, 2003, 2008, 2011, 2013, 2017): Սանկտ Պետերբուրգի չեմպիոն (1995): Ֆիշերի շախմատի (շախմատ-960) աշխարհի եռակի չեմպիոն (2003, 2004, 2005):


== Շախմատային կարիերա ==
Շախմատով սկսել է զբաղվել 1983 թվականին։ Գրոսմայստերի կոչմանն արժանացել է 1994 թվականին։
1997 թվականին մասնակցել և հաղթել է Տիլբուրգի մրցաշարում։ 1998 թվականին Դորտմունդում առաջին տեղն է բաժանել Վլադիմիր Կրամնիկի և Մայքլ Ադամսի հետ։ 2001 թվականին անցկացվող աշխարհի առաջնությանը Սվիդլերը հասավ կիսաեզրափակիչ։ Գերմանական Մայնց քաղաքում անցկացված Chess Classic Mainz 2005 շախմատային փառատոնում (տեղի է ունեցել օգոստոսի 9-ից 14-ը) Պյոտր Սվիդլերը դարձել է Ֆիշերի շախմատի աշխարհի չեմպիոն` հաղթելով հունգարացի գրոսմայստեր Զոլտան Ալմաշիին 5:3 (+2=6-0) հաշվով։
2011 թվականին Պյոտր Սվիդլերը վեցերորդ անգամ դարձավ Ռուսաստանի չեմպիոն։ 2005 թվականին արժանացել է ՖԻԴԵ-ի աշխարհի առաջնության բրոնզե մեդալին (Սան Լուիս)։


== Նվաճումներ ==
2017 - Ռուսաստանի չեմպիոն
2013 - Ռուսաստանի չեմպիոն
2011 - Ռուսաստանի չեմպիոն
2011 - Աշխարհի գավաթակիր
2008 - Ռուսաստանի չեմպիոն
2007 - Եվրոպայի թիմային առաջնության չեմպիոն
2005 - Ֆիշերի շախմատի աշխարհի չեմպիոն
2005 - Ռուսաստանի հավաքականի կազմում աշխարհի թիմային առաջնության չեմպիոն
2005 - 2005 թվականին արժանացել է ՖԻԴԵ-ի բրոնզե մեդալին
2004 - Ֆիշերի շախմատի աշխարհի չեմպիոն
2003 - Եվրոպայի թիմային առաջնության չեմպիոն
2003 - Ռուսաստանի չեմպիոն
2003 - Ֆիշերի շախմատի աշխարհի չեմպիոն
2002 - Համաշխարհային օլիմպիադայի չեմպիոն
2001 - Աշխարհի առաջնությանը Սվիդլերը հասավ կիսաեզրափակիչ
2000 - Համաշխարհային օլիմպիադայի չեմպիոն
1998 - Դորտմունդում անցկացվող մրցաշարում առաջին տեղը կիսեց Վլադիմիր Կրամնիկի և Մայքլ Ադամսի հետ
1998 - Համաշխարհային օլիմպիադայի չեմպիոն
1997 - Հաղթել է Թիլբուրգի մրցաշարում
1997 - Ռուսաստանի հավաքականի կազմում աշխարհի թիմային առաջնության չեմպիոն
1997 - Ռուսաստանի չեմպիոն
1996 - Համաշխարհային օլիմպիադայի չեմպիոն
1995 - Ռուսաստանի չեմպիոն
1995 - Սանկտ Պետերբուրգի չեմպիոն
1994 - Արժանացել է գրոսմայստերի կոչման
1994 - Համաշխարհային օլիմպիադայի չեմպիոն
1994 - Ռուսաստանի չեմպիոն


== Վարկանիշի փոփոխության գծապատկեր ==


== Արտաքին հղումներ ==
Անձնական էջը ՖԻԴԵ կայքում
Պարտիաները Chessgames բազայում
Անձնական ցուցանիշները 365chess.com կայքում
Անձնական ցուցանիշները OlimpBase.org կայքում


== Ծանոթագրություններ ==
Աղասի Սարգսյան (պետական գործիչ)

Անվան այլ կիրառումների համար տե՛ս՝ Աղասի ՍարգսյանԱղասի Սողոմոնի Սարգսյան (հունվարի 15, 1905(1905-01-15), Եղեգնաձոր - փետրվար 1985, Մոսկվա, ԽՍՀՄ), խորհրդային պետական և կուսակցական աշխատող, ՀԽՍՀ վաստակավոր իռիգատոր (1960), ԽՄԿԿ անդամ (1932), Հայաստանի Մինիստրների խորհրդի նախագահ (1943-1947)։


== Կրթությունը և գործունեությունը ==

Ավարտել է Նովոչերկասկի գյուղատնտեսության և մելիորացիայի ինստիտուտը (1930) և ՀամԿ(բ) կ Կենտկոմին կից կուսակցական բարձրագույն դպրոցը (1954)։ 1923-1925 թվականներին եղել է հողաչափ Հայաստանի տարբեր շրջաններում։ 1930 թվականից աշխատել է Այղր լճի ոռոգման համակարգում, ԽՍՀՄ հողժողկոմատի Գլխջուր տնտեսության «Կիրով» ոռոգման վարչությունում։ 1937 թվականից՝ ՀԿ(բ)կ Կենտկոմի բաժնի վարիչ։ 1931-1941 թվականներին դասախոսել է Երևանի գյուղատնտեսական ինստիտուտում։ 1938 թվականին ընտրվել է ՀԿ(բ) կ ԿԿ երրորդ, 1940 թվականին՝ երկրորդ քարտուղար։ 1943-1947 թվականներին ՀԽՍՀ Մինիստրների խորհրդի նախագահն էր։ 1947 թվականից՝ ՌԽՖՍՀ գյուղատնտեսության մինիստրի տեղակալ, 1952 թվականից՝ ՌԽՖՍՀ Մինիստրների խորհրդին կից ջրային տնտեսության գլխավոր վարչության պետի տեղակալ։ 1965 թվականից եղել է միութենական կարգի անհատական թոշակառու։ 
Եղել է ՀԿ(բ) կ Կենտկոմի անդամ (1938-1950), ՀամԿ(բ) կ 18-րդ կոնֆերանսի և 18-րդ համագումարի պատգամավոր, ԽՍՀՄ 2-րդ, ՀԽՍՀ 1-3-րդ գումարումների Գերագույն խորհրդի դեպուտատ (1942 թվականին ընորվել է ՀԽՍՀ Գերագույն խորհրդի նախագահ)։ 
Պարգևատրվել է Լենինի 2, Աշխատանքային կարմիր դրոշի, «Հայրենական պատերազմի» առաջին աստիճանի շքանշաններով։


== Ծանոթագրություններ ==
Աստերոիդների ցանկ (253501-253600)

Աստերոիդների ցանկ (253401-253500)  • Աստերոիդների ցանկ  • Աստերոիդների ցանկ (253601-253700)
 Աստերոիդների ցանկ (253401-253500)  • Աստերոիդների ցանկ  • Աստերոիդների ցանկ (253601-253700)
Նաբոչիխա

Նաբոչիխա (ռուս.՝ Набочиха), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Հարավային Ունգա գետի աջ ափին՝ 28 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խեդիկ

Խեդիկ , գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մելունտա

Մելունտա (հուն․՝ Μελούντα, թուրքերեն՝ Mallıdağ), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 182 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
1951 թվականի ԱՄՆ-ի լավագույն սինգլներն ըստ Billboard ամսագրի

1951 թվականի ԱՄՆ-ի լավագույն սինգլները (անգլ.՝ Billboard Year-End Hot singles of 1950), Billboard ամսագրի ամենահայտնի սինգլների վերջնական ցուցակը, ըստ 1951 թվականի վաճառքի տվյալների.


== 1951 թվականի ցուցակ ==


== Ծանոթագրություններ ==


== Տես նաև ==
Список синглов № 1 в США в 1951 году (Billboard)
Billboard Hot 100


== Արտաքին հղումներ ==
Top 100 лучших синглов по годам (Архив)
Billboard Top Hits 1946-1958 mp3billboardtophits.blogspot.com
Billboard Year-End Top 30 Songs of 1951 youtube.com
Երեմիա

Երեմիա (մ. թ. ա. 670, Անաթոթ, Հուդայի թագավորություն - մ. թ. ա. 586, Եգիպտոս), «մեծ մարգարեներից» երկրորդը հուդայականության մեջ։


== Կենսագրություն ==
Երեմիայի մարգարեությունը նվիրված է Հուդայի թագավորության քաղաքական դրությանը։ Հաշվի առնելով Բաբելոնի հզորությունը՝ խաղաղություն է քարոզել այդ պետության հետ, որի համար հալածվել է, իսկ Հուդայի թագավորության անկումից հետո, մ․թ․ա․ 586 թվականին բռնությամբ տարվել է Եգիպտոս։ Երեմիան նվիրվածություն է քարոզել Եհովային։ Կանխատեսել է Հուդայի ազատագրումը և ժողովրդի վերադարձը հայրենիք։ Երեմիան հին կտակարանի գրքի հեղինակ է, որ կրում է «Երեմիայի մարգարեություն» անունը։ Վերջինս կարևոր սկզբնաղբյուր է մ․թ․ա․ VII-VI դարերում Մերձավոր Արևելքի պատմության ուսումնասիրության համար։ «Երեմիաի մարգարեությունում» հիշատակվում են նաև «Արարատի» և «Ասքանազի» թագավորությունները, որոնց հեղինակը պատերազմի է կոչում ընդդեմ Բաբելոնի։ Համարվում է հին կտակարանի գրքերից մեկի՝ «Ողբ Երեմիաի» հեղինակը։


== Ծանոթագրություններ ==
1848 թվականի հեղափոխություններ Ավստրիական կայսրությունում

Ավստրիական կայսրության հեղափոխությունները տևել են 1848 թվականի մարտից մինչև 1849 թվականի նոյեմբերը։ Հեղափոխական գործողությունների մեծ մասն ուներ ազգայնական բնույթ. Վիեննայից կառավարվող բազմազգ կայսրությունում բնակվում էին էթնիկ գերմանացիներ, հունգարացիներ, սլովեններ, լեհեր, չեխեր, սլովակներ, ռութեններ (ուկրաինացիներ), ռումինացիներ, խորվաթներ, վենետիկցիներ և սերբեր, որոնք բոլորն էլ հեղափոխության ընթացքում փորձում էին հասնել կամ ինքնավարության, անկախության կամ էլ նույնիսկ այլ ազգությունների նկատմամբ հեգեմոնիայի։
Հանրապետության հռչակումը Ֆրանսիայում խթանեց հեղափոխական իրադարձությունների զարգացումը Ավստրիական կայսրության մեջ։ Մարտի 13-ին սկսվեց ժողովրդական ապստամբությունը Վիեննայում։ Ժողովրդի պահանջով Մետեռնիխը պաշտոնանկ արվեց։ Մարտի 17-ին ազնվականության ներկայացուցիչներից կազմվեց կառավարություն։ Կազմավորվեց ազգային գվարդիա և ուսանողական զինված կազմակերպություն` Ակադեմիական լեգիոն։ 1848 թվականի ապրիլին ստեղծվեց Հասարակական անվտանգության կոմիտե, որը իշխանության անպաշտոն մարմնի դեր էր տանում։ Հեղափոխության հենց սկզբից պայքարի ելան նաև բազմազգ Ավստրիական կայսրության ճնշված ժողովուրդները։
Ապրիլին կառավարությունը հրապարակեց հակադեմոկրատական սահմանադրություն, որով ռայխստագը կազմվում էր երկու պալատից` արիստոկրատական սենատից և դեպուտատների պալատից։ Ժողովրդական լայն զանգվածները զրկվում էին ընտրական իրավունքից։ Մայիսի 15-ին և 26-ին Վիեննայում նորից տեղի ունեցան ժողովրդական զինված ելույթներ։ Կառավարությունը ստիպված վերացրեց վերին պալատը և մեղմացրեց ընտրական օրենքը։ Հուլիսի 22-ին Վիեննայում բացվեց ռայխստագի նստաշրջանը, որտեղ գերակշռում էին չափավոր լիբերալ ներկայացուցիչները։ Ռայխստագը սեպտեմբերի 7-ին հրապարակեց օրենք գյուղացիների անձնական պարհակներն առանց հետգնման վերացնելու մասին։ Կոռն ու բահրան վերացվում էին միայն հետգնման միջոցով։
Ավստրիական հեղափոխության գագաթնակետը հանդիսացավ Հոկտեմբերյան ապստամբությունը Վիեննայում, երբ ժողովուրդը փակեց հեղափոխական Հունգարիայի դեմ ուղարկվող կայսերական զորքերի ճանապարհը։ Հոկտեմբերի 31-ին հակահեղափոխության ուժերը Ֆելդմարշալ Ալֆրեդ Վինդիշգրեցի գլխավորությամբ ճնշեցին ապստամբությունը։ Ֆրանց Յոզեֆ I կայսրը, որին 1848 թվականի դեկտեմբերին փոխարինեց Ֆերդինադ I-ը, հռչակեց նոր սահմանադրություն։ Բացարձակապետական կարգերն Ավստրիայում վերականգնվեցին, սակայն գյուղացիների պարհակների վերացումը պայմաններ ստեղծեց երկրի կապիտալիստական զարգացման համար։
Պարտատերերի և պարտապանների միջև հակասություններ կային գյուղատնտեսության բնագավառում, նաև հողօգտագործման իրավունքը Հունգարիայի որոշ մասերում
(ինչպես նաև Ֆրանսիայում) առաջացնում էին հակասություններ, որոնք ժամանակ առ ժամանակ բռնկվում էին ճնշման արդյունքում։ Կոնֆլիկտը կրոնական հարցերի շուրջ տարածվում է Եվրոպայում 1848 թվակականի հեղափոխությունից առաջ։
1846 թվականին լեհ ազնվականության ապստամբություն է տեղի ունենում Ավստրիայում այն ժամանակ, երբ գյուղացիությունը նույնպես իր հերթին ազնվականության դեմ է դուրս գալիս։


== Տես նաև ==
Ավստրիական կայսրություն


== Ծանոթագրություններ ==


== Հղումներ ==
Австрийская империя в 1815 г. Социально-политический и экономический портрет Archived 2009-08-01 at the Wayback Machine.
ЭСБЕ/Австрия или Австрийская монархия
Իռլանդացի ճանապարհորդներ

Իռլանդացի ճանապարհորդներ կամ իռլանդացի դեգերողներ անգլ.՝ Irish Travellers ), շելտա (իռլանդերեն՝ Lucht siúlta, an lucht siúil), քոչվոր էթնիկ խումբ, ենթադրվում է իռլանդական ծագմամբ։ Բնակվում են Իռլանդիայում, Մեծ Բրիտանիայում և ԱՄՆ–ում։ Ինքնաանվանումը «փեյվի» (Pavee), անվանում են նաև իռլանդական գնչուներ։
Բոլոր իրավունքները պահպանված են

Բոլոր իրավունքները պահպանված են (անգլերեն՝ All rights reserved), արտահայտություն, որը նշանակում է, ըստ Բուենոս Այրեսի պայմանագրի, որ հեղինակը պահում է իր աշխատանքի բոլոր հեղինակային իրավունքները և չի թողնում որ դա դառնա հանրության սեփականություն։
1910 թվականի Բուենոս Այրեսյան պայմանագրի համաձայն եթե աշխատանքը հրատարակված է առանց այս նշումի, ուրեմն դա նշանակում է որ աշխատանքը հանրության սեփականություն է։
2000 թվականի օգոստոսի 23-ից այս արտահայտությունը դարձել է հնացած, անիմաստ, և գործածությունից դուրս եկած քանի որ ըստ Բերնի պայմանագրի ցանկացած աշխատանքի բոլոր իրավունքները պահպանված են, եթե նույնիսկ չկա ոչ մի հեղինակային իրավունքը հաստատող արտահայտություն։
Որոշ հայերեն աղբյուրներ օգտագործում են «բոլոր իրավունքները պաշտպանված են» թյուր արտահայտությունը, որը ըստ երևույթին ռուսերեն «Все права защищены» սխալ արտահայտության թարգմանունությունն է հայերեն։ «reserved» բառը նշանակում է որ իրավունքները «պահպանված» են (այսինքն հեղինակը չի հրաժարվում իր իրավունքներից), այլ ոչ թե «պաշտպանված» են։


== Թարգմանություններ ==
Ուրիշ լեզուներում համապասխան արտահայտությունները՝

Ադրբեջաներեն - Bütün hüquqlar saklıdır
Աիններեն - Kaikki oikeudet pidätetään
Ալբաներեն - Të gjitha të drejtat e rezervuara
Անգլերեն - All rights reserved
Արաբերեն - جميع الحقوق محفوظة
Բենգալերեն - সর্বস্বত্ব সংরক্ষি
Բոսներեն - Sva prava pridržana
Բուլղարերեն - Всички права запазени
Գերմաներեն - Alle rechten voorbehouden
Դաներեն - Alle Rettigheder Forbeholdes
Եբրայերեն - .כל הזכויות שמורות
Էստոներեն - Kõik õigused kaitstud
Թուրքերեն - Tüm Hakları Saklıdır
Ինդոնեսերեն - Semua hak dilindungi undang-undang
Իտալերեն - Tutti i diritti riservati
Իսպաներեն - Todos los derechos reservados.
Լեհերեն - Wszelkie prawa zastrzeżone
Լիտվերեն - Visos teisės saugomos
Խորվաթերեն - Sva prava pridržana
Կատալոներեն - Tots els Drets Reservats
Հունարեն - Με επιφύλαξη παντός δικαιώματος կամ Όλα τα δικαιώματα προστατεύονται
Հունգարերեն - Minden jog fenntartva
Ճապոներեն - 著作権を所有します。
Մակեդոներեն - Сите права се задржани
Նորվեգերեն - Alle rettigheter er forbeholdt
Շոտլանդերեն - Aw richts is pitten by
Շվեդերեն - Med ensamrätt. կամ Eftertryck förbjudes կամ Alla rättigheter hävdas
Չեխերեն - Všechna práva vyhrazena
Չինարեն - 版权所有 / 版權所有
Պարսկերեն - .همه‌ی حقوق محفوظ است
Պորտուգալերեն - Todos os Direitos Reservados
Ռումիներեն - Toate drepturile rezervate
Ռուսերեն - Все права защищены կամ Все права сохранены
Սերբերեն - Сва права задржана
Սլովակերեն - Všetky práva vyhradené
Սլովեներեն - Vse pravice pridržane.
Վիետնամերեն - Giữ toàn quyền
Ուելսերեն - Cedwir pob hawl
Ուկրաիներեն - Всі права захищено
Ուրդու - جملہ حقوق محفوظ ہیں
Ֆրանսերեն - Tous droits réservés


== Տես նաև ==
Հեղինակային իրավունքի նշան


== Հղումներ ==
All rights reserved արտահայտությունը (անգլերեն)
Գորոդոկ (գյուղ, Ստեպանիկովսկոե գյուղական բնակավայր)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոհան (լաոսյան տառ)

Հոհան («սագ»), լաոսերեն այբուբենի 24-րդ տառը։ Նման է թաիլանդերեն այբուբենի հենց «վովեն» տառին։ Լաոսերեն այբուբենում համարվում է աքսոնսունգ տառ, այսինքն՝ վերին կարգի։ Արտասանվում է խուլ։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Յուոզաս Սիպարիս

Յուոզաս Վինցովիչ Սիպարիս (Լիտ․՝ Juozas Siparis, Ցուոզաս Վինցովիչ, փետրվարի 26 (մարտի 10), 1894, Կովնոյի նահանգ, Ռուսական կայսրություն - ապրիլի 5, 1970(1970-04-05), Վիլնյուս, Լիտվական ԽՍՀ, ԽՍՀՄ), լիտվացի խորհրդային դերասան, ԽՍՀՄ ժողովրդական դերասան (1954)։


== Կենսագրություն ==
1920 թվականից ելույթ է ունեցել «Վիլկոլակիս» (Կաունաս) երգիծական թատրոնում։ 1923-25 թվականներին եղել է Ազգի, 1926-1940 թվականներին՝ Պետական (երկուսն էլ՝ Կաունասում), 1940 թվականից՝ Լիտվական դրամատիկական (Վիլնյուս) թատրոնների դերասան։
Դերերից են՝ Շարունաս (Կրեվե-Մից կյավիչուսի «Շարունաս»), Վինգիս («Հարս», ըստ ժեմայտեի), Տել (Շիլլևրի «Վիլհելմ Տելլ»), Վիշնևսկի (Ալեքսանդր Օստրովսկու «Եկամտաբեր պաշտոն»)։
Պոգոդինի «Կրեմլյան կուրանտներ» և Վիշնևսկու «Անմոռանալի 1919 թվականը» (ԽՍՀՄ պետական մրցանակ, 1952) ներկայացումներում Սիպարիսը առաջինը լիտվական բեմում կերտել է Վ․ ի․ Լենինի կերպարը։ Նկարահանվել է կինոյում։ 1945 թվականից դասավանդել է թատրոնին կից դրամատիկական ստուդիայում, 1953 թվականից՝ կոնսերվատորիայի թատերական ֆակուլտետում։
ԽՍՀՄ 3 գումարման Գերագույն խորհրդի պատգամավոր։ Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
Դեոնտոլոգիա

Դեոնտոլոգիա (հուն. δέον - պետք է, պարտավոր է և... լոգիա), բարոյագիտության բաժին, որտեղ քննարկվում են պարտքի և պարտականության հարցերը։ Տերմինն օգտագործել է անգլիացի փիլիսոփա Ի. Բենտամը։
Բուժաշխատողների մասնագիտական էթիկա, վարքագծի սկզբունքներ, որի նպատակն է բարձրացնել բուժման արդյունավետությունը։ Ներառում է բժշկական գաղտնիքի պահպանման, բուժաշխատողների միջև փոխհարաբերությունների ստեղծման, հիվանդի կյանքի և առողջության հանդեպ պատասխանատվության զգացման հարցերը։ Ըստ դեոնտոլոգիայի, բուժաշխատողը պարտավոր է առավելագույն ուշադրություն ցուցաբերել հիվանդի նկատմամբ, ներդնել բոլոր գիտելիքները նրա առողջությունը վերականգնելու, տառապանքները մեղմացնելու համար, հաղորդել առողջության վերաբերյալ միայն օգտակար տեղեկություններ, նրա ներկայությամբ խուսափել հիվանդության մասին այնպիսի դատողություններից, որոնք կարող են առաջացնել յատրոգենային(բժշկի խոսքից առաջացած) հիվանդություններ։ Դեոնտոլոգիայի միջազգային կոդեքսը հաստատել է Միջազգային բժշկական ընկերությունը 1949.-ին, Ժնևում։
Պուստինկա (գյուղ, Լյուբոմլի շրջան)

Անվան այլ կիրառումների համար տե՛ս՝ ՊուստինկաՊուստինկա (ուկրաիներեն՝ Пу́стинка), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Պուստինկա գյուղում բնակվում էր 63 մարդ։ Բնակավայրը զբաղեցնում է 0,599 կմ² տարածք։ Բնակչության խտությունը կազմում էր 105,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավարեի գավառ

Ավարեի (պորտ.՝ Microrregião de Avaré), գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 178 609 մարդ 2005 թվականի տվյալով։ Զբաղեցված տարածքը 5928,430  կմ²։ Բնակչության խտությունը 30,1  մարդ/կմ²։


== Վիճակագրություն ==
Համախառն ներքին արտադրանքը կազմել է 1 459 174 980,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 637,01 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,779։


== Գավառի կազմ ==
Գավառի կազմի մեջ են մտնում հետևյալ համայնքները.

Արանդու
Սերկեյրա Սեզար
Իարաս
Իտատինգա
Իտաի
Պարանապանեմա
Ագուաս դի Սանտա Բարբարա
Աստերոիդների ցանկ (259901-260000)

Աստերոիդների ցանկ (259801-259900)  • Աստերոիդների ցանկ  • Աստերոիդների ցանկ (260001-260100)
 Աստերոիդների ցանկ (259801-259900)  • Աստերոիդների ցանկ  • Աստերոիդների ցանկ (260001-260100)
Երկրորդ ալիք (այլ կիրառումներ)

Երկրորդ ալիք, կարող է վերաբերել՝

Երկրորդ ալիք - իրանական ազգային հեռուստատեսության երկրորդ հեռուստաալիք
Երկրորդ ալիք - Վրաստանի հանրային հեռարձակող ընկերության երկրորդ հեռուստաալիք
Հարրի Ուիլյամ Ադամս

Հարրի Ուիլյամ Ադամս (անգլ.՝ Harry William Adams, 1868[…], Վուսթեր, Worcester, Վուստերշիր, Անգլիա, Մեծ Բրիտանիայի և Իռլանդիայի միացյալ թագավորություն - 1947[…])), բրիտանացի նկարիչ, Վուսթերի արվեստի քոլեջում դասավանդել է նկարչություն, նաև եղել է Բիրմինգհեմի գեղարվեստական խմբակի նախագահը։


== Կենսագրություն ==
Հարրի Ուիլյամ Ադամսը ծնվել է 1868 թվականին Վուսթեր քաղաքում, ութ տարիների ընթացքում աշխատել է Վուսթերի արքայական ճենապակու գործարանում որպես նկարիչ-ձևավորող։ Դրանից հետո 1895 թվականին տեղափոխվել է Փարիզ, որպիսզի ուսումը շարունակի Ժյուլիանի ակադեմիայում։ Առաջին Ադամս ցուցահանդեսը տեղի է ունեցել մեկ տարի անց 1896 թվականին Լոնդոնի գեղարվեստի թագավորական ակադեմիայում, այնտեղ նա ներկայացրել է իր ձմեռային բնանկարը։ Իր ողջ կարիերայի ընթացքում Ադամսը վարպետացել է ձյան պատկերներով բնանկարներում, այդպիսի աշխատանքներից են «Արևը ձյան վրա» և «Սառցաշերտի հեղեղ» բնանկարները։
1913 թվականի օգոստոսին «Սենթ Իվ Թայմս» թերթը հաղորդել է, որ Հարրի Ուիլյամ Ադամսը կարճ ժամանակով այցելել է Սենթ Իվ քաղաք, իսկ «մի քանի տարի առաջ նրա նկարը ձեռք է բերվել համաձայն «Չանթրիի կտակի»։ Այդ նկարը նրա «Գիշերային երազ» աշխատանքն է։ Առաջին համաշխարհային պատերազմի ժամանակ Հարրի Ադամսը դարձավ Վուստերսկի արվեստի քոլեջի նկարչության ուսուցիչ։ Բացի այդ այդ նույն շրջանում նա դարձել է է Բիրմինգհեմի գեղարվեստական խմբակի նախագահը։


== Աշխատանքներ ==
«Ձմեռային երազ» (1900, կտավ, յուղաներկ) Լոնդոնում (Թեյթ հավաքածու)
«Մալվերի միայնակ բարձունքների վրա» (1902, կտավ,յուղաներկ) Թորկում (Թորե և Գալ աբբայության պատմական տուն)
«Կապույտ գետ» (կտավ, յուղաներկ) Վուսթերում (Քաղաքային թանգարան)


== Ծանոթագրություններ ==


== Աղբյուրներ ==
Buckman (2006) Dictionary of Artists in Britain since 1945.
Hardie (2009) Artists in Newlyn and West Cornwall, p. 311.
Whybrow (1994) St Ives (1921—1939 list pp. 219–221);
Wood (1995) Victorian Painters


== Արտաքին հղումներ ==
Harry William Adams // artnet.com.
Սոնյա Գարմերս

Սոնյա Գարմերս (հոլ.՝ Sonia Garmers, հունվարի 9, 1933(1933-01-09), Կյուրասաո, Curaçao and Dependencies, Նիդերլանդների Թագավորություն), գրող Կյուրասաոյից։


== Կարիերա ==
Գարմերսը գրել է շատ գրքեր պապիամենտուով և հոլանդերենով։
Գարմերսը տպագրել է իր առաջին գիրքը պապիամենտուով 1995 թվականին։ Նրա առաջին հոլանդերեն գիրքը՝ «Սիրելի թագուհի, ես ուղարկում եմ իմ սիրելի աղջկան» (հոլ.՝ Lieve koningin, hierbij stuur ik U mijn dochter), տպագրվել է 1976 թվականին։ Գիրքը հասցեագրված էր Նիդերլանդների թագուհի Յուլիանային, որով Գարմերսը տեղեկացնում էր իր չորս աղջիկներին Նիդերլանդներում սովորելու ուղարկելու մասին։ Թագուհի Յուլիանան նույնպես ստացել է գրքի օրինակը։
Գարմերսն առաջին անգամ հանդիպել է Միեփ Դիեքմանին 1958 թվականին։ Դիեքմանը սկսել է պարապել Գարմերսի հետ և ի թիվս այլ բաների, սովորեցրել է նրան, թե ինչպես կարելի է լավագույնս կազմել գիրքը։ Դիեքմանը պարապում էր Գարմերսի հետ, երբ նա գրում էր իր առաջին հոլանդերեն գիրքը։
1973 թվականին նա տպագրել է բանաստեղծութիունների հավաքածու` Նիդիա Էկուրիի և Միլա Փալմի հետ համագործակցությամբ։
1981 թվականին նա հաղթել է Nienke van Hichtum-prijs մրցանակը` իր Orkaan en Mayra գրքի համար։ Այս գիրքը շարունակությունն է իր առաջին հոլանդերեն մանկական գրքի, որը տպագրվել է 1977 և թվականին նկարազարդվել է Thé Tjong-Khing-ի կողմից։
1983 թվականին նա ստացել է Cola Debrotprijs մրցանակը` գրականության մեջ իր ունեցած ներդրումների համար։


== Մրցանակներ ==
1981` Nienke van Hichtum-prijs, Orkaan en Mayra
1983` Cola Debrotprijs


== Ծանոթագրություններ ==


== Արտաքին հղումներ ==
Sonia Garmers (նիդեր.), Digital Library for Dutch Literature
Sonia Garmers (նիդեր.), jeugdliteratuur.org